Izjumi veresaun
15. septembril 2022, pärast seda kui Ukraina väed vallutasid Venemaa sissetungi ajal Ukrainasse Izjumi tagasi, leiti linna lähedalt metsast mitu massihauda kus oli vähemalt 440 surnukeha. Haudades olid inimeste surnukehad, kelle Venemaa väed tapsid. Ukraina valitsus usub, et lahingus Izjumi ja sellele järgnenud Venemaa okupatsiooni ajal sai surma üle 1000 inimese. Ukraina uurijate sõnul avastati ühest paigast 447 surnukeha, sealhulgas 414 tsiviilisiku surnukeha (215 meest, 194 naist, 5 last) ja 22 sõjaväelast. Enamikul hukkunutel olid vägivaldse surma tunnused ja 30-l olid jäljed piinamisest ja hukkamisest, sealhulgas köied kaelas, seotud käed, jäsemete murd ja suguelundite amputatsioon; teised võisid olla surnud pommirünnakute ja tervishoiuteenuste puudumise tõttu. 26. septembril ütles Ukraina president Volodõmõr Zelenskõi, et leiti veel kaks ühishauda "sadade inimestega".